钦定古今图书集成/明伦汇编/闺媛典/第049卷 > 齐关妻刘氏
## 钦定古今图书集成/明伦汇编/闺媛典/第049卷 > 齐关妻刘氏

按《元史列女传》：齐关妻刘氏，河南人。关应募为千夫
长，战死泽潞间，刘氏贫无所依，守志不夺。有来强议
婚者，刘氏绐曰：“吾三月三日有心愿，偿毕当从汝所
言。”是日径往彰德天宁寺，登浮图绝顶，祝天曰：“妾本
河南名家刘氏女，遭世乱，适湖南齐关为妻。今夫已
死，不敢失节也。”遂投地而死。